Priekšlikums PADOMES REGULA, ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību /* COM/2013/0227 final - 2013/0118 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Ražojumiem ir vajadzīgas autonomas Savienības tarifa kvotas, ja ražošana Savienībā nav pietiekama, lai kārtējā kvotu periodā Savienībā apmierinātu izmantotājas nozares vajadzības. Atsaucoties uz vairāku dalībvalstu pieprasījumiem, Komisija kopā ar attiecīgajiem valdību ekspertiem izvērtēja autonomu tarifa kvotu ieviešanas lietderību atsevišķiem lauksaimniecības un rūpniecības ražojumiem. Padome 2009. gada 22. decembrī pieņēma Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību, lai saskaņā ar vislabvēlīgākajiem nosacījumiem varētu apmierināt attiecīgo produktu pieprasījumu Savienībā. Savienības tarifa kvotas ar samazinātu vai nulles autonomā kopējā muitas tarifa nodokļa likmi attiecīgiem apjomiem būtu jāievieš, netraucējot šo ražojumu tirgu. Apspriežoties Ekonomikas un tarifu jautājumu darba grupas sanāksmēs, tika secināts, ka dalībvalstis ir gatavas ieviest kvotas ražojumiem, uz kuriem attiecas regulas priekšlikuma I pielikums, neiejaucoties šo ražojumu tirgū. Turklāt bija nepieciešams pielāgot kvotas, kas uzskaitītas šā priekšlikuma II pielikumā – kārtas numuriem 09.2620 un 09.2633 ir jāmaina apraksts un kārtas numuram 09.2629 ir jāpievieno cits TARIC kods. Turklāt pārredzamības interesēs beigu datums kvotām ar kārtas numuru 09.2632 un 09.2917 ir iekļauts šīs regulas priekšlikuma II pielikumā, lai paziņotu datumu, no kura šīs kvotas tiks pārtrauktas. Priekšlikums ir saskaņā ar lauksaimniecības, tirdzniecības, uzņēmējdarbības, attīstības un ārējo attiecību politiku. Jo īpaši šis priekšlikums neskar to valstu intereses, kuras ar ES noslēgušas preferenciālas tirdzniecības nolīgumus (piemēram, VPS, ĀKK režīms, kandidātvalstis un potenciālās kandidātvalstis). 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Ir notikusi apspriešanās ar Ekonomikas un tarifu jautājumu darba grupu, kas pārstāv katras dalībvalsts attiecīgās ražošanas nozares. Visas norādītās kvotas atspoguļo darba grupas panākto vienošanos. Netika minēts, ka pastāvētu nopietns risks ar neatgriezeniskām sekām. Šis priekšlikums tiks pakļauts dienestu savstarpējo konsultāciju procedūrai un publicēts, kad to būs pieņēmusi Padome. 3. PRIEKŠLIKUMA JURIDISKIE ASPEKTI Grozījumi Padomes Regulā, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību, par juridisko pamatu izmantojot Līguma par Eiropas Savienības darbību 31. pantu. Saskaņā ar minēto pantu autonomās tarifa kvotas ar kvalificētu balsu vairākumu nosaka Padome pēc Komisijas priekšlikuma. Priekšlikums ir Savienības ekskluzīvā kompetencē. Tāpēc subsidiaritātes principu nepiemēro. Šie pasākumi ir saskaņā ar principiem, kuru mērķis ir vienkāršot procedūras ārējā tirdzniecībā iesaistītiem uzņēmējiem, un ar Komisijas 2011. gada paziņojumu par autonomo tarifu atcelšanu un kvotām (C 363, 13.12.2011., 6. lpp.). 4. IETEKME UZ BUDŽETU Neiekasēti muitas nodokļi, kuru kopsumma ir aptuveni 8,8 miljoni euro gadā. Ietekme uz tradicionālajiem pašu resursiem ir -6,6 miljoni euro gadā (75 % x 8,8 miljoni euro gadā). 2013/0118 (NLE) Priekšlikums PADOMES REGULA, ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 31. pantu, ņemot vērā Eiropas Komisijas priekšlikumu, tā kā: (1) Lai nodrošinātu Savienībā nepietiekamā daudzumā ražotu preču pietiekamu un nepārtrauktu piegādi un nepieļautu nekādus tirgus traucējumus, atsevišķiem lauksaimniecības produktiem un rūpniecības ražojumiem ar Padomes Regulu (ES) Nr. 7/2010 ir ieviestas autonomas tarifa kvotas[1]. Ražojumus, uz kuriem attiecas minētās tarifa kvotas, var importēt ar samazinātu vai nulles nodokļa likmi. Šo pašu iemeslu dēļ deviņiem ražojumiem ar kārtas numuru 09.2644 un no 09.2663 līdz 09.2671 atbilstīgā apjomā ir jāievieš jaunas tarifa kvotas ar samazinātu vai nulles nodokļa likmi, kuras būs spēkā no 2013. gada 1. jūlija. (2) Turklāt būtu jāpielāgo ražojuma apraksts autonomajām Savienības tarifa kvotām ar kārtas numuru 09.2620 un 09.2633 un tarifa kvotām ar kārtas numuru 09.2629 būtu jāpievieno cits TARIC kods. (3) Autonomajām Savienības tarifa kvotām ar kārtas numuru 09.2917 un 09.2632 būtu jāpievieno beigu datums – 2013. gada 31. decembris, un turpināt piešķirt šādas kvotas pēc minētā datuma nav Savienības interesēs. (4) Tāpēc Regula (ES) Nr. 7/2010 būtu attiecīgi jāgroza. (5) Tarifa kvotām jāstājas spēkā 2013. gada 1. jūlijā, tādēļ šī regula būtu jāpiemēro no tās pašas dienas un tai būtu jāstājas spēkā nekavējoties, IR PIEŅĒMUSI ŠO REGULU. 1. pants Regulas (ES) Nr. 7/2010 pielikumu groza šādi: (1) iekļauj šīs regulas I pielikumā noteiktās rindas ar tarifu kvotu kārtas numuriem 09.2644 un no 09.2663 līdz 09.2671; (2) rindas ar tarifu kvotu kārtas numuriem 09.2620, 09.2629, 09.2632, 09.2633 un 09.2917 aizstāj ar rindām, kas norādītas šīs regulas II pielikumā. 2. pants Šī regula stājas spēkā dienā, kad tā publicēta Eiropas Savienības Oficiālajā Vēstnesī. To piemēro no 2013. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs I PIELIKUMS Regulas 1. panta 1. punktā minētās tarifa kvotas Kārtas Nr. || KN kods || TARIC || Apraksts || Kvotas ilgums || Kvotas lielums || Kvotas nodevas likme (%) 09.2663 || ex 1104 29 17 || 10 || Malti sorgo graudi, kas ir vismaz atsēnaloti un kam noņemts dīglis, izmantošanai berama iepakojumā pildāma materiāla ražošanā (1) || 01.07-31.12 || 750 tonnu || 0 % 09.2664 || ex 2008 60 19 ex 2008 60 39 || 30 30 || Saldie ķirši ar spirta piedevu vai bez tās, ar cukura saturu 9 % (masas), ar diametru, kas ir mazāks par vai vienāds ar 19,9 mm, ar kauliņu, izmantošanai šokolādes izstrādājumos (1) || 01.07-31.12 || 500 tonnu || 10 % (2) 09.2665 || ex 2916 19 95 || 30 || Kālija (E,E)-heksa-2,4-dienoāts (CAS RN 24634-61-5) || 01.07-31.12 || 4 000 tonnu || 0 % 09.2666 || ex 3204 17 00 || 55 || Krāsviela C.I. Pigment Red 169 (CAS RN 12237-63-7) || 01.07-31.12 || 20 tonnu || 0 % 09.2644 || ex 3824 90 97 || 96 || Preparāts, kura sastāvā ir: — || 55 % vai vairāk, bet ne vairāk kā 78 % dimetilglutarāta, — || 10 % vai vairāk, bet ne vairāk kā 28 % dimetiladipāta un — || ne vairāk kā 25 % dimetilsukcināta 01.07-31.12 3 000 tonnu 0 % 09.2671 || ex 3905 99 90 || 81 || Poli(vinilbutirāls) (CAS RN 63148-65-2): — || kas satur 17,5–20 % mol hidroksilgrupu un — || kura vidējais daļiņu izmērs (D50) ir lielāks par 0,6 mm 01.07-31.12 5 500 tonnu 0 % 09.2667 || ex 8537 10 99 || 51 || Elektromehānisks sadales panelis: — || ar 5 pozīciju slēdzi, — || ar strāvas vadītāju, — || ar integrālo shēmu, — || ar infrasarkano staru uztvērēju vai bez tā, ko izmanto pozīcijās 8521 un 8528 klasificēto produktu ražošanai (1) 01.07-31.12 3 000 000 vienību 0 % 09.2668 || ex 8714 91 10 ex 8714 91 10 || 21 31 || Velosipēda rāmis no oglekļa šķiedrām un mākslīgiem sveķiem, krāsots, lakots un/vai pulēts, izmantošanai velosipēdu ražošanā (1) || 01.07-31.12 || 38 000 vienību || 0 % 09.2669 || ex 8714 91 30 ex 8714 91 30 || 21 31 || Velosipēda priekšējā dakša no oglekļa šķiedrām un mākslīgiem sveķiem, krāsota, lakota un/vai pulēta, izmantošanai velosipēdu ražošanā (1) || 01.07-31.12 || 26 000 vienību || 0 % 09.2670 || ex 9405 40 39 || 30 || Elektriska apgaismošanas vienība, kurā ietilpst: — || iespiedshēmas plates un — || gaismas diodes (LED) izmantošanai plakanā ekrāna televizoru aizmugurapgaismojuma bloku ražošanā (1) 01.07-31.12 8 500 000 gabali 0 % || (1) || Uz nodokļu atlikšanu attiecas Komisijas Regulas (EEK) Nr. 2454/93 291.–300. pants (OV L 253 11.10.1993., 1. lpp.). || || (2) || Piemēro īpašu nodokli. || II PIELIKUMS Regulas 1. panta 2. punktā minētās tarifa kvotas Kārtas Nr. || KN kods || TARIC || Apraksts || Kvotas ilgums || Kvotas lielums || Kvotas nodevas likme (%) 09.2632 || ex 2921 22 00 || 10 || Heksametilēndiamīns (CAS RN 124-09-4) || 01.01-31.12.2013 || 40 000 tonnu || 0 % 09.2917 || ex 2930 90 13 || 90 || Cistīns (CAS RN 56-89-3) || 01.01-31.12.2013 || 600 tonnu || 0 % 09.2629 || ex 7616 99 90 ex 8302 49 00 || 85 91 || Teleskopisks alumīnija rokturis, ko izmanto ceļojuma somu ražošanā (1) || 01.01-31.12 || 800 000 vienību || 0 % 09.2633 || ex 8504 40 82 || 20 || Elektriskais taisngriezis, kā jauda nepārsniedz 1 kVA un ko paredzēts izmantot pozīcijās 8509 80 un 8510 klasificēto aparātu ražošanā(1) || 01.01-31.12 || 4 500 000 vienību || 0 % 09.2620 || ex 8526 91 20 || 20 || Komplekts GPS sistēmai ar vietas noteikšanas funkciju, bez displeja, svars nepārsniedz 2 500 g || 01.01-31.12 || 3 000 000 vienību || 0 % || (1) || Uz nodokļu atlikšanu attiecas Komisijas Regulas (EEK) Nr. 2454/93 291.–300. pants (OV L 253 11.10.1993., 1. lpp.). || TIESĪBU AKTA FINANŠU PĀRSKATS ATTIECĪBĀ UZ PRIEKŠLIKUMIEM, KAS IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Padomes regula, ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību 2. BUDŽETA POZĪCIJAS Nodaļa un pants: 12. nodaļas 120. pants. 2013. gadam budžetā paredzētā summa: EUR 18 631 800 000 (BP 2013) 3. FINANSIĀLĀ IETEKME ¨ Priekšlikumam nav finansiālas ietekmes X Priekšlikums finansiāli neietekmē izdevumus, taču tas finansiāli ietekmē ieņēmumus. Ietekme ir šāda. (miljonos EUR, viena zīme aiz komata) Budžeta pozīcija || Ieņēmumi[2] || 6 mēnešu periods, kas sākas dd/mm/gggg || [Gads: 2/2013] 120. pants || Ietekme uz pašu resursiem || 01/07/2013 || -3,3 (miljonos EUR, viena zīme aiz komata) Stāvoklis pēc rīcības: || [2014 – 2017] 120. pants || - 6,6 / gadā Regulā (ES) Nr. 7/2010 noteiktās autonomās tarifa kvotas dēļ neiekasēto nodokļu kopējā summa 2012. gadā sasniedza 54,9 miljonus euro. Ar šo regulu izdarītās pievienošanas rezultātā neiekasēto nodokļu summa gadā palielināsies par 8,8 miljoniem euro. Pamatojoties uz iepriekš minēto, var aplēst, ka ieņēmumu zaudējumi saistībā ar šo regulu ir 6,6 miljoni euro gadā laikposmā no 01.01.2014. – 31.12.2017. (bruto summa 8,8 miljoni euro x 0,75) un 3,3 miljoni euro laikposmā no 01.07.2013. līdz 31.12.2013. 4. Krāpšanas apkarošanas pasākumi Pārbaudes attiecībā uz dažu to ražojumu galīgo izmantošanu, uz kuriem attiecas šī Padomes regula, veiks saskaņā ar Komisijas Regulas (EEK) Nr. 2454/93 291. līdz 300. pantu. [1] OV L 3, 7.1.2010., 1. lpp. [2] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t. i., bruto summām, no kurām atskaitītas iekasēšanas izmaksas 25 % apmērā.